Նոր դարի սկզբին ակումբի նախագահի պաշտոնը ստանձնում է շինարարության մագնատ, մանկուց «Ռեալ Մադրիդի» երկրպագու հանդիսացող Ֆլորենտինո Պերեսը: Պերեսի գալով, Մադրիդ քաղաքի Կառավարությանը «Սյուդադ դեպորտիվա» մարզական բազայի վաճառքի օգնությամբ, «Ռեալը» մարում է իր բազմամիլիոնանոց պարտքերը: Դեռ նոր-նոր ստանձնլով նախագահի պաշտոնը, Պերեսը ամենամեծ թշնամուց՝ «Բարսելոնայից», գնում է նրա առաջատար Լուիշ Ֆիգուին: Հաջորդ տարի մադրիդցիների շարքերը համալրում է Զինեդին Զիդանը, ևս մեկ տարի հետո՝ Ռոնալդոն, ապա Դեվիդ Բեկհեմը: Պերեսը ի լուր բոլորին հայտարարում է մեծն դոն Սանտյագո Բեռնաբեույի գործը շարունակելու իր մտադրություւների մասին. ակումբի շարքերը ներգրավել սեփական սաներին ու միայն աշխարհի լավագույն խաղացողներին: Իր առաջին խաղաշրջանում Պերեսը նվաճում է Լա Լիգան, և այդ հաղթանակով սկսվում է վիթխարի նվաճումների նոր դարաշրջանը՝ ինչպես ներքին, այնպես էլ միջազգային ասպարեզում: Չեմպիոնների երկու Գավաթ, Եվրոպայի սուպերգավաթ, Միջմայրցամաքային գավաթ այսպիսին էին մադրիդյան «Ռեալի» հաջողությունները Պերեսի ղեկավարած տարիներին Նոր դարի սկզբին մադրիդյան «Ռեալում» կրկին հավաքվում է մի թիմ, որին արդեն համեմատում են հիսունականների ֆենոմենալ թիմի հետ… Եվ տարեց տարի ակումբը ավելի է հզորանում, տարեցտարի թիմը բազմապիսի տիտղոսներով ավելի մեծ ուրախություն է պարգևում իր երկրպագուներին: